તમે એક્ટર્સ કે ક્રિકેટર્સના ક્રેઝી ફૈન્સ તો જોયા હશે પરંતુ મધ્યપ્રદેશ પોલીસને એક એવી મહિલાનો સામનો થયો છે જે એક ‘ગભરૂ’ IPS અધિકારીને મળવા પાગલ થઇ ગઇ છે. પંજાબના હોશિયારપુરની રહેવાસી 27 વર્ષની મહિલા ત્રણ દિવસ પહેલાં જ ઉજ્જૈનમાં IPS અધિકારી સચિન અતુલકરને મળવા પહોંચી. 34 વર્ષના સચિન અતુલકર અહીં એસપી તરીકે પોસ્ટેડ છે. જ્યારે પોલીસ આ મહિલાનું કાઉન્સેલિંગ કરી તેને પાછા મોકલવાનો પ્રયાસ કરી રહી છે. મહિલા પોલીસ સ્ટેશનના ઇન્ચાર્જ રેખા વર્માએ કહ્યું કે તેઓ એસપીને તેમની ઓફિસમાં મળવાનો પ્રયાસ કરી રહ્યાં હતા. સાથો સાથ એ કાર્યક્રમોમાં પણ પહોંચી, જયાં એસપી પહોંચ્યા હતા. તેમણે કહ્યું કે તેમના પેરેન્ટસને પણ અહીં બોલાવ્યા પરંતુ તેઓ તેની સાથે જવા માટે તૈયાર નથી.